
Aktiwiteit 1: 
Beantwoord die volgende vrae na die beste van jou vermoë. Pas vooraf-verworwe kennis toe.
1.1	Verduidelik etiek in sport.									(1 x 1) (1)

1.2	Wat is die belangrikheid van etiek in sport?							(2 x 2) (4)

1.3	Verduidelik TWEE van die VIER sleuteleienskappe van sportetiek.				(2 x 2) (4)

Aktiwiteit 2: 
Lees die onderstaande teks en beantwoord die vrae wat daarop volg.
Balpeuterskandaal wat wêreldkrieket geskok het – Spelers tydens toetswedstryd blootgestel
Die Australiese krieketspan was betrokke by 'n groot balpeuterskandaal in 2018. Tydens 'n toetswedstryd teen Suid-Afrika in Maart 2018 is die Australiese krieketspan se skandaal blootgelê- nadat hulle die bal met 'n stuk skuurpapier geskuur het. 
Skuurpapier help om die een kant van die bal grof te maak wat ‘n groter swaai by die aflewering skep wanneer daar geboul word. 
Die drie spelers wat betrokke was, was die kaptein Steve Smith, onderkaptein David Warner en die bouler Cameron Bancroft. 
Nadat hulle erken het dat hulle met die bal gepeuter het, is Smith en Warner vinnig uit hul kapteinskaprolle verwyder voordat hulle saam met Bancroft geskors en uit Suid-Afrika huis toe gestuur is. 
Al die spelers was emosioneel tydens 'n perskonferensie wat daarna gehou is. Smith het huilend om verskoning gevra. 
"Aan krieketaanhangers regoor die wêreld en aan alle Australiërs wat teleurgesteld en kwaad is: Ek is jammer," het hy gesê.
[Verwerk vanaf: https://talksport.com/sport/cricket/1461653/sandpaper-gate-australia-ball-tampering-scandal-steve-smith-david-warmer-cameron-bancroft/ Toegangsdatum: 2 September 2023]


2.1	Hoekom is die drie nasionale spelers ná die voorval huis toe gestuur?	                       	(1 x 1) (1)


2.2	Hoe sou die gebruik van skuurpapier die gedragskode van die sport oortree het?		(2 x 1) (2)

			 
2.3	'n Moontlike gevolg van onetiese sportgedrag kan 'skaamte' wees. 
Gee TWEE ander moontlike gevolge.				            		(2 x 1) (2)

Aktiwiteit 3:
Lees die volgende uittreksel en beantwoord die vrae wat volg.
DIT IS NIE REGVERDIGE SPEL NIE, DAMES EN HERE 
Baie spelers, klubeienaars en skoolsportafrigters sal enigiets probeer om 'n wedstryd te wen. 
[bookmark: _Hlk146179293]Wedstrydknoeiery en ouderdomsbedrog is maar een van menigte dinge wat hulle sal doen om 'n spesifieke wedstryd te wen. 
[Verwerk vanaf: Kick Off, Toegangsdatum: 18 Julie 2011]

3.1	Definieer die term etiek soos dit met sport verband hou. 					(1 x 2) (2)		

3.2	Noem TWEE voorbeelde van onetiese praktyke wat in die bogenoemde uittreksel 
genoem word. 										(2 x 1) (2) 


3.3	Bespreek EEN rede waarom ouderdomsbedrog in sport onaanvaarbaar is. 		(1 x 2) (2) 


3.4	Verduidelik die betekenis van wedstrydknoeiery soos in die artikel genoem. 		(1 x 2) (2) 

